ตราประจำพระองค์ในประเทศไทย

**ตราประจำพระองค์** เป็นตราสัญลักษณ์ที่แสดงถึงพระบรมวงศานุวงศ์แต่ละพระองค์ โดยจะนำพระปรมาภิไธยย่อหรือพระนามาภิไธยย่อของแต่ละพระองค์ นำตรามาเป็นสัญลักษณ์ขึ้น พร้อมประดับตกแต่งสัญลักษณ์ ด้วยมงกุฎหรือสัญลักษณ์ในรูปแบบต่าง ๆ เพื่อแสดงถึงพระอิสริยยศของแต่ละพระองค์

## ตราสัญลักษณ์พระปรมาภิไธยย่อของพระมหากษัตริย์

## ตราประจำพระองค์ของพระอัครมเหสี

## ตราประจำพระองค์ของพระบรมวงศานุวงศ์

## ตราอาร์มประจำพระองค์ของพระบรมวงศานุวงศ์

## ตราประจำองค์ของหม่อมเจ้า และตราประจำตัวของราชนิกูล

## ตราประจำพระองค์สมเด็จพระสังฆราช

ตราประจำพระองค์สมเด็จพระสังฆราช จะประกอบด้วย อักษรพระนามอยู่ภายใต้ เศวตฉัตร (ฉัตรขาว) 3 ชั้น สำหรับสมเด็จพระสังฆราชที่เป็นสามัญชน อยู่ภายใต้ฉัตรตาดเหลือง 5 ชั้น สำหรับสมเด็จพระสังฆราชที่ได้รับการสถาปนาที่ สมเด็จพระสังฆราชเจ้า และอยู่ภายใต้เบญจปฎลเศวตฉัตร (ฉัตรขาว 5 ชั้น) ซึ่งเป็นเครื่องประกอบพระอิสริยยศ ของเจ้านายชั้นพระบรมวงศ์ ผู้ทรงดำรงสมณศักดิ์ในตำแหน่งสมเด็จพระสังฆราช ที่ สมเด็จพระมหาสมณเจ้า

## ตราสัญลักษณ์ประจำพระองค์ในวาระพิเศษ

ตราสัญลักษณ์ในช่วงวาระพิเศษนี้จะปรากฏในช่วงเวลาต่าง ๆ ที่เป็นช่วงเวลาสำคัญของพระมหากษัตริย์ พระราชินี พระราชวงศ์ และ สมเด็จพระสังฆราช พระสนมต่าง ๆ เป็นต้น เช่น วันเฉลิมพระชนมพรรษา วันที่ระลึกวันคล้ายวันพระบรมราชสมภพ วันประสูติ วันที่ระลึกวันคล้ายวันประสูติ และ พิธีสมโภชการขึ้นครองราชย์ครบรอบช่วงเวลาต่าง ๆ วันที่ระลึกบรมราชาภิเษกสมรส และ วันที่ระลึกอภิเษกสมรส วันคล้ายวันสวรรคต สิ้นพระชนม์และทิวงคต

## ตราสัญลักษณ์ประจำพระองค์ในพระอิสริยยศเดิม
### ตราประจำพระองค์พระมหากษัตริย์
thumb|199x199px
### ตราประจำพระองค์พระบาทสมเด็จพระปรมินทรมหาจุฬาลงกรณ์ พระจุฬาลงกรณ์เกล้าเจ้าอยู่หัว
เป็นตราพระปรมาภิไธยย่อ **ส.พ.ป.ม.จ.๕** (พระบาท**ส**มเด็จ**พ**ระ**ป**รมินทร**ม**หา**จุ**ฬาลงกรณ์ พระจุฬาลงกรณ์เกล้าเจ้าอยู่หัว รัชกาลที่ **5**) เป็นตราพระปรมาภิไธยสำหรับพระราชอิสริยยศในช่วงการพระราชพิธีบรมราชาภิเษกครั้งที่ 1 ด้วยพระปรมาภิไธยพระบาทสมเด็จพระจุฬาลงกรณ์เกล้าเจ้าอยู่หัว โดยหลังจากการบรมราชาภิเษกครั้งที่ 2 ก็ทรงเปลี่ยนไปใช้ตราพระปรมาภิไธยย่อ จ.ป.ร. แต่ตราพระปรมาภิไธยย่อนี้ก็ยังปรากฏการใช้งานในหลายแห่ง เช่น ซุ้มประตูพระราชวังดุสิต ปกแขนของเครื่องแบบทหารกรมทหารราบที่ 1 มหาดเล็กราชวัลลภรักษาพระองค์

### ตราประจำพระองค์พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
เป็นตราพระปรมาภิไธยย่อ **ส.พ.ป.ม.ว.๑๐** (พระบาท**ส**มเด็จ**พ**ระ**ป**รเมนทรรามาธิบดีศรีสินทร**ม**หา**ว**ชิราลงกรณ พระวชิรเกล้าเจ้าอยู่หัว รัชกาลที่ **10**) เป็นตราพระปรมาภิไธยที่ปรากฏในการใช้งานบนปกแขนของเครื่องแบบกองพลทหารราบที่ 2 รักษาพระองค์

### ตราประจำพระองค์พระราชวงศ์

### ตราประจำพระองค์สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร
ตราประจำพระองค์สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร เป็นตราที่มีปรากฏพบทั้งหมดด้วยกัน 3 รูปแบบ มี 2 รูปแบบที่ปรากฏบนพัดรองที่ระลึกที่พระบาทสมเด็จพระจุลจอมเกล้าเจ้าอยู่ทรงโปรดให้สร้างขึ้นในงานฉลองพระชันษาสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร มีทั้งหมดด้วยกัน 2 เล่ม เล่มหนึ่งปักเป็นตราเพชรใต้จุลมงกุฎ อีกเล่มหนึ่งปักเป็นอักษรพระนามาภิไธยย่อ ม.ว. ภายใต้จุลมงกุฎมีหมอนรอง หรือพระเกี้ยว

#### ตราประจำพระองค์ ม.ว.
เป็นตราพระนามาภิไธยย่อ **ม.ว.** (**ม**หา**ว**ชิราวุธ) ภายใต้แพรแถบที่มีอักษรย่อว่า **ร.จ.บ.ต.ว.ห.จ.** (ย่อมาจาก "เ**ร**า**จ**ะ**บํ**ารุง**ต**ระกูล**ว**งศ์ใ**ห้**เ**จ**ริญ") อยู่ภายใต้จุลมงกุฎที่มีหมอนรอง หรือพระเกี้ยว เปล่งรัศมีช่อชัยพฤกษ์ โดยมีตราจักรีอยู่บริเวณกึ่งกลางของหมอนรองจุลมงกุฎ หรือพระเกี้ยว อักษรพระนามาภิไธยย่อ "มว" เป็นสีเหลือง ปรากฏพบในพัดรองที่ระลึกงานฉลองพระชันษาสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร ครบ 2 รอบ มโรงนักษัตร (24 พรรษา) 1 มกราคม ร.ศ. 123 (พ.ศ. 2447)

#### ตราเพชรใต้จุลมงกุฎ
 
เป็นตรารูปเพชรเปล่งรัศมี ภายใต้จุลมงกุฎ ปรากฏพบในพัดรองที่ระลึกงานฉลองพระชันษาสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร ครบ 2 รอบ มโรงนักษัตร (24 พรรษา) 1 มกราคม ร.ศ. 123 (พ.ศ. 2447)
### ตราประจำพระองค์สมเด็จพระเจ้าลูกยาเธอ เจ้าฟ้าประชาธิปกศักดิเดชน์ กรมขุนศุโขไทยธรรมราชา
center|framelessเป็นตราพระนามย่อ **ป.ศ.**(**ป**ระชาธิปก**ศั**กดิเดชน์) มีลักษณะเป็นศรธนู ตัวอักษรไขว้กับธนู **ป** เป็นสีแดง **ศ** เป็นสีขาว

### ตราประจำพระองค์สมเด็จพระเจ้าลูกยาเธอ เจ้าฟ้าวชิราลงกรณฯ บรมขัตติยราชกุมาร
188x188px|center|framelessตราประจำพระองค์สมเด็จพระเจ้าลูกยาเธอ เจ้าฟ้าวชิราลงกรณฯ บรมขัตติยราชกุมาร เป็นตราพระนามาภิไธยย่อ **ว.ก.** (**ว**ชิราลง**ก**รณ) ภายใต้พระจุลมงกุฎเปล่งรัศมี
### ตราประจำพระองค์สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร

#### ฉบับก่อนพุทธศักราช 2542
center|frameless|182x182px
ตราประจำพระองค์สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (แบบเก่า) ตราประจำพระองค์ฉบับที่ 1 เป็นรูปตราอักษรพระนามาภิไธยย่อ **ม.ว.ก.** (**ม**หา**ว**ชิราลง**ก**รณ) ขัดกันเป็นรูปเพชร ภายใต้พระจุลมงกุฎเปล่งรัศมีสายฟ้า อักษรพระนามาภิไธยย่อ "ม" เป็นสีเขียว "ว" เป็นสีขาว  (หมายถึง สีประจำพระชนมวารตามคติมหาทักษา; วันจันทร์) และ "ก" เป็นสีเหลือง (หมายถึง สีประจำวันคล้ายวันพระบรมราชสมภพของสมเด็จพระบรมชนกนาถ; วันจันทร์) ออกแบบโดย หม่อมราชวงศ์มิตรารุณ เกษมศรี เนื่องในการพระราชพิธีสถาปนาสมเด็จพระบรมโอรสาธิราชฯ สยามมกุฎราชกุมาร เมื่อปี พ.ศ. 2515

center|120px

ตราประจำพระองค์สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (แบบเก่า) ตราประจำพระองค์ฉบับที่ 2 เป็นรูปตราอักษรพระนามาภิไธยย่อ **ม.ว.ก.** (**ม**หา**ว**ชิราลง**ก**รณ) ขัดกันเป็นรูปเพชรอยู่ภายในกรอบสีน้ำเงิน ซึ่งอยู่ภายในรูปพระเขนยสีเหลืองอีกชั้นหนึ่ง ภายใต้พระจุลมงกุฎเปล่งรัศมีเป็นรูปขนนก และภายใต้รูปทั้งหมดมีแถบแพรอักษรข้อความ **ร.จ.บ.ต.ว.ห.จ.** (ย่อมาจาก "เ**ร**า**จ**ะ**บํ**ารุง**ต**ระกูล**ว**งศ์ใ**ห้**เ**จ**ริญ") (ตราพระราชลัญจกรในสมเด็จพระบรมโอรสาธิราช สยามมกุฏราชกุมาร แห่งราชอาณาจักรไทย) รูปทั้งหมดประดิษฐานในวงรีสีน้ำเงินของสีทอง

#### ฉบับหลังพุทธศักราช 2542
center|100px

ตราประจำพระองค์สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (แบบใหม่) เป็นตราพระนามาภิไธยย่อ **ม.ว.ก.** (**ม**หา**ว**ชิราลง**ก**รณ) ภายใต้ตราประจำราชวงศ์จักรีและพระอนุราชมงกุฎ อักษรพระนามาภิไธยย่อ "ม" เป็นสีเหลือง (หมายถึง สีประจำวันคล้ายวันพระบรมราชสมภพของสมเด็จพระบรมชนกนาถ; วันจันทร์) "ว" เป็นสีขาว  (หมายถึง สีประจำพระชนมวารตามคติมหาทักษา; วันจันทร์) และ "ก" เป็นสีฟ้า (หมายถึง สีประจำวันคล้ายวันพระราชสมภพของสมเด็จพระบรมราชชนนี; วันศุกร์)

### ตราประจำพระองค์สมเด็จพระเจ้าพี่นางเธอ เจ้าฟ้ากัลยาณิวัฒนา

ตราประจำพระองค์สมเด็จพระเจ้าพี่นางเธอ เจ้าฟ้ากัลยาณิวัฒนา ก่อนทรงได้รับการสถาปนาเป็นเจ้าฟ้าต่างกรม เป็นตราพระนามย่อ **ก.ว.** (**กั**ลยาณิ**วั**ฒนา) โดยไม่มีพระจุลมงกุฎวางไว้ด้านบน ซึ่งอักษรพระนามาภิไธยย่อ "ก" เป็นสีขาว และ "ว" เป็นสีฟ้า (เป็นสีที่โปรดเป็นการส่วนพระองค์)

### ตราประจำพระองค์ทูลกระหม่อมหญิงอุบลรัตนราชกัญญา สิริวัฒนาพรรณวดี
center|100px
ตราประจำพระองค์ทูลกระหม่อมหญิงอุบลรัตนราชกัญญา สิริวัฒนาพรรณวดี เป็นตราพระนามาภิไธยย่อ อ.ร. (**อุ**บล**รั**ตน) อักษรพระนามาภิไธยย่อ "อร" เป็นสีทอง ล้อมรอบด้วยดอกบัวอันสื่อถึงพระนาม ภายใต้พระชฎามหากฐินและอุณาโลมเลข ๙ หมายถึง เป็นพระราชธิดาองค์ใหญ่ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ปรากฏในภาพข่าวในพระราชสำนัก ในช่วงพุทธศักราช 2537

### ตราประจำพระองค์ พระเจ้าวรวงศ์เธอ พระองค์เจ้าศรีรัศมิ์ พระวรชายาในสมเด็จพระบรมโอรสาธิราช เจ้าฟ้ามหาวชิราลงกรณฯ สยามมกุฎราชกุมาร
center|100px

ตราประจำพระองค์พระเจ้าวรวงศ์เธอ พระองค์เจ้าศรีรัศมิ์ พระวรชายาในสมเด็จพระบรมโอรสาธิราช เจ้าฟ้ามหาวชิราลงกรณฯ สยามมกุฎราชกุมาร (ในระหว่างนั้น ทรงดำรงพระอิสริยยศฐานันดรศักดิ์แห่งพระราชวงศ์ ภายหลังทรงลาออกจากฐานันดรศักดิ์แห่งพระราชวงศ์ ปัจจุบันคือ *พลตรีหญิง [[ท่านผู้หญิงศรีรัศมิ์ สุวะดี]]*) เป็นตราพระนามาภิไธยย่อ **ศ.ร.** (**ศ**รี**รั**ศมิ์) อักษรพระนามาภิไธยย่อ "ศ" เป็นสีแสด (หมายถึง สีประจำวันประสูติ) และ "ร" เป็นสีเหลือง (หมายถึง สีประจำวันคล้ายวันพระบรมราชสมภพของพระราชสวามี)

### ตราประจำพระองค์ พระเจ้าวรวงศ์เธอ พระองค์เจ้าโสมสวลี พระวรชายาฯ
100px|center
ตราประจำพระองค์พระเจ้าวรวงศ์เธอ พระองค์เจ้าโสมสวลี พระวรชายาใน สมเด็จพระบรมโอรสาธิราชฯ สยามมกุฎราชกุมาร เป็นตราพระนามาภิไธยย่อ **ส.ส.** (โ**ส**ม**ส**วลี) อักษรพระนามาภิไธยย่อ "สส" เป็นสีทอง ปรากฏในภาพประทาน

### ตราประจำพระองค์พระเจ้าหลานเธอ พระองค์เจ้าพัชรกิติยาภา
center|100px

ตราประจำพระองค์พระเจ้าหลานเธอ พระองค์เจ้าพัชรกิติยาภา เป็นตราพระนามาภิไธยย่อ **พ.ภ.** (**พั**ชรกิติยา**ภ**า) อักษรพระนามาภิไธยย่อ "พ" เป็นสีแสด (หมายถึง สีประจำวันคล้ายวันประสูติ) และ "ภ" เป็นสีเหลือง (หมายถึง สีประจำพระราชวงศ์จักรี)

### ตราประจำพระองค์พระเจ้าหลานเธอ พระองค์เจ้าสิริวัณณวรีนารีรัตน์
center|100px

ตราประจำพระองค์พระเจ้าหลานเธอ พระองค์เจ้าสิริวัณณวรีนารีรัตน์ เป็นตราพระนามาภิไธยย่อ **ส.ร.** (**สิ**ริวัณณวรีนารี**รั**ตน์) อักษรพระนามาภิไธยย่อ "ส" เป็นสีแสด (หมายถึง สีประจำวันคล้ายวันประสูติ) และ "ร" เป็นสีเหลือง (หมายถึง สีประจำพระราชวงศ์จักรี)

### ตราประจำพระองค์หม่อมเจ้าสิริวัณวรี มหิดล
เป็นตราพระนามาภิไธยย่อ ส.ร. (สิริวัณวรี) อักษรพระนามาภิไธยย่อ "ส" เป็นสีแสด (หมายถึง สีประจำวันคล้ายวันประสูติ) และ "ร" เป็นสีเหลือง (หมายถึง สีประจำวันพระบรมราชสมภพของพระบรมชนกนาถ) ปรากฏบนพวงมาลาของพระองค์จากงานพระราชทานเพลิงศพ คุณพุ่ม เจนเซน

### ตราประจำพระองค์พระเจ้าหลานเธอ พระองค์เจ้าทีปังกรรัศมีโชติ
center|100px

ตราประจำพระองค์พระเจ้าหลานเธอ พระองค์เจ้าทีปังกรรัศมีโชติ เป็นตราพระนามาภิไธยย่อ **ท.ป.** (**ทีปั**งกรรัศมีโชติ) อักษรพระนามาภิไธยย่อ "ท" เป็นสีฟ้า (สีประจำวันศุกร์ วันคล้ายวันประสูติ) และ "ป" เป็นสีเหลือง (สีประจำราชวงศ์จักรี)

### ตราประจำองค์หม่อมเจ้าเฉลิมศึก ยุคล
center|100px
ตราประจำองค์หม่อมเจ้าเฉลิมศึก ยุคล เป็นตราพระนามย่อ **ฉ.ศ.** (เ**ฉ**ลิม**ศึ**ก) อักษรพระนามย่อ "ฉ" เป็นสีเงิน และ "ศ" เป็นสีทอง

### <big>ตราประจำพระองค์สมเด็จพระสังฆราช</big>

### ตราประจำพระองค์ พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า
center|frameless|169x169px
ตราประจำพระองค์พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า เป็นตราพระนามย่อ ช.ส. ภายใต้ฉัตรตาดเหลือง 5 ชั้น 

*  อักษร "ช" มาจากพระนามทรงกรม “**ชิ**นวรสิริวัฒน์” เป็นสีน้ำเงิน (หมายถึง สีประจำวันประสูติ ; วันศุกร์)
* อักษร "ส" มาจากพระนามทรงกรม "ชินวร**สิ**ริวัฒน์) เป็นสีทอง (หมายถึง เป็นสีอาสนะประจำตำแหน่งสมเด็จพระสังฆราช และสีของกาสาวพัสตร์ เป็นสมณคุณ) ภายใต้ฉัตรตาดเหลือง 5 ชั้น เหนือฉัตรชั้นที่ 5 ประดิษฐานพระพุทธรูป ซึ่งเป็นสัญลักษณ์แทนพระพุทธเจ้า

### ตราประจำพระองค์สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก (วาสน์ วาสโน)
center|frameless|227x227px
ตราประจำพระองค์สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก (วาสน์ วาสโน) เป็นตราพระนามย่อ **ว.ว.น.** ภายใต้เศวตฉัตร 3 ชั้น

* อักษร "ว" ตัวแรก มาจากพระนาม “**ว**าสน์” เป็นสีเหลือง 
* อักษร "ว" ตัวที่สอง มาจากฉายา “**ว**าสโน” เป็นสีแดง 
* อักษร "น" มาจากพระชาติภูมิเดิม ที่ประสูติมาในสกุล “**นิ**ลประภา” เป็นสีเขียว 

### ตราประจำพระองค์สมเด็จพระญาณสังวร สมเด็จพระสังฆราช สกลมหาสังฆปริณายก (เจริญ สุวฑฺฒโน)
ตราประจำพระองค์สมเด็จพระญาณสังวร สมเด็จพระสังฆราช สกลมหาสังฆปริณายก (เจริญ สุวฑฺฒโน) เป็นตราพระนามย่อ **ญ.ส.ส.** ภายใต้เศวตฉัตร 3 ชั้น

*อักษร "ญ" มาจากพระนาม “สมเด็จพระ**ญ**าณสังวร” พระราชทินนามขณะทรงดำรงตำแหน่งพระสมณศักดิ์สมเด็จพระสังฆราช ซึ่งได้รับพระราชทานใช้เป็นกรณีพิเศษ เป็นสีฟ้า (ผงคราม) ซึ่งเป็นสีประจำวันประสูติ (วันศุกร์) 
* อักษร "ส" ตัวแรก มาจาก “สมเด็จพระ**สั**งฆราช” เป็นสีเหลือง หมายความว่า ทรงเป็นสกลมหาสังฆปริณายก องค์ประมุขแห่งคณะสงฆ์
* อักษร "ส" ตัวที่สอง มาจาก “**ส**กลมหาสังฆปริณายก” เป็นสีขาว หมายความว่าทรงบริสุทธิ์วิเศษเป็นศรีศุภมงคลในพระบวรพุทธศาสนา

## ตราประจำพระองค์ที่ใช้สัญลักษณ์ร่วมกัน

## ตราประจำพระราชวัง, พระที่นั่ง และพระตำหนัก

### ตราประจำพระราชวัง
**ตราประจำพระราชวังดุสิต**

ตราประจำพระราชวังดุสิต เป็นรูปพระโพธิสัตว์ประทับบนบังลังก์ดอกบัว ห้อยพระบาทเหนือบัวบาน พระหัตถ์ซ้ายถือดอกบัวตูมและมีประภามลฑลด้านหลัง มีข้อความด้านล่างว่า "**สวนดุสิต**"

### ตราประจำพระที่นั่ง
**ตราประจำพระที่นั่งอัมพรสถาน**

ตราประจำพระที่นั่งอัมพรสถาน เป็นรูปเลียนแบบตราประจำครั่งรูปตราอาร์มแผ่นดิน มีข้อความด้านซ้ายและขวาว่า "**อัมพรสถาน** "

**ตราประจำพระที่นั่งไอศวรรย์ทิพยอาสน์**

ตราประจำพระที่นั่งไอศวรรย์ทิพยอาสน์ในพระราชวังบางปะอิน เป็นอักษรพระปรมาภิไธย จ.ป.ร. ภายใต้พระจุลมงกุฎ มีข้อความด้านล่างว่า "**พระที่นั่งไอสวรรย์ทิพยอาศน์ เกาะบางปะอิน**"   

### ตราประจำพระตำหนัก
**ตราประจำพระตำหนักราชฤทธิ์รุ่งโรจน์**
ตราประจำพระตำหนักราชฤทธิ์รุ่งโรจน์ (ปิยนาฏวชิรพัทธ์) พระราชวังดุสิต เป็นอักษร ม.อ.ร. มีอุณาโลมเลข ๑๐ และตราจักรี ภายใต้พระมหาพิชัยมงกุฎ ปรากฏบนพวงมาลาของพลตรีหญิง ท่านผู้หญิงอรอนงค์ ปิยนาฏวชิรพัทธ์ ประจำพระตำหนักราชฤทธิ์รุ่งโรจน์

**ตราประจำพระตำหนักวชิรพัทธโสภาค**

ตราประจำพระตำหนักวชิรพัทธโสภาค (วชิรพัทธโสภา) พระราชวังดุสิต เป็นอักษร ม.ช.ย. มีอุณาโลมเลข ๑๐ และตราจักรี ภายใต้พระมหาพิชัยมงกุฎ ปรากฏบนพวงมาลาของพลตรีหญิง คุณหญิงชยุตรา วชิรพัทธโสภา ประจำพระตำหนักวชิรพัทธโสภาค

**ตราประจำพระตำหนักวัชรพัทธหฤทัย**

ตราประจำพระตำหนักสวนนกไม้ (วัชรหทัยพัทธ์) พระราชวังดุสิต เป็นอักษร ม.ป.ว. มีอุณาโลมเลข ๑๐ และตราจักรี ภายใต้พระมหาพิชัยมงกุฎ ปรากฏบนพวงมาลาของพลตรีหญิง คุณหญิงปภัสสร วัชรหทัยพัทธ์ ประจำพระตำหนักสวนนกไม้

**ตราประจำพระตำหนักสวนสี่ฤดู**

ตราประจำพระตำหนักสวนสี่ฤดู (ทิพยวชิราภักดิ์) พระราชวังดุสิต เป็นอักษร ม.น.ย. มีอุณาโลมเลข ๑๐ และตราจักรี ภายใต้พระมหาพิชัยมงกุฎ ปรากฏบนสังฆทานพระราชทานของพันเอก (พิเศษ) หญิง คุณหญิงมนัสสิยา ทิพยวชิราภักดิ์ ประจำพระตำหนักสวนสี่ฤดู

## ดูเพิ่ม
* พระปรมาภิไธย (พระมหากษัตริย์ไทย)
* ธงประจำพระองค์
* ธงพระอิสริยยศในประเทศไทย
* พวงมาลาหลวง
* ดอกไม้ประจำพระองค์ในประเทศไทย

## อ้างอิง

หมวดหมู่:ราชสำนักไทย